AksaraLLM/aksara-bahasa-daerah-v1 huggingface dataset:
Emraan Anwar Hashmi ( ; ), dhèwèké iku aktor saka India.
 Wong tuwané jenengé Anwar Hashmi lan Maherahh Hasmi. Bapaké duwé agama Islam, nanging ibuné duwé agama Katulik. Dhèwèké njupuk jurusan grafik animasi ing Sydenham College sekolah kang ana ing Mumbai. Hashmi palakrama karo pacangané kang duwé jeneng Parveen Shahani ing sasi Dhésèmber 2006 lan saiki wis duwé anak lanang kang dijenengi Ayaan.

Karir 
Hashmi gawé filem debuté kang judhulé FOOTHPATH ing taun 2003. Taun-taun sawisé iku, bebarengan karo Malika Sherawat, dhèwèké mainaké peran ing thriller kang judhulé "Murder" kang dadi box office nalika wektu iku. Taun 2005, dhèwèké mainaké peran ing filem-filem kang judhulé "Zeher", "Aasiq Banaya Apne", lan "Kalyuq".
Taun 2006, dhèwèké mainaké peran ing filem kang judhulé "Gangster".
Taun 2007, Hashmi mainaké peran ing telung filem, ya iku, filem: "Good Boy and Bad Boy", "The Train", lan "Awarapan", nanging mung filem kang duwé judhul "Awarapan" kang bisa lumebu nominasi ing box office.

Taun sawisé iku, dhèwèké ngerilis filem gawéané dhéwé kang kaping pisanan, diwènèhi judhul "Jannat", filem mau suksès ing pasaran. Taun 2009, filemé kang judhulé "Raaz-The Mistery Continues" dirilis lan dadi filem kang suksès banget nalika wektu iku, dhèwèké kasil lumebu ing box office. Filmé kang kaping loroné dirilis ning taun 2009 kang judhulé TURN MILE gagal mlbu ning box office. Taun 2010, Hashmi mainaké peran ing filem kang judhulé "Once Upon A Time In Mumbai", filem iki nuli lumebu dadi box office.

Film 
Film-filem kang tau dibintangi Emraan Hashmi:
 2003 : Foothpath
 2004 : Murder
 2004 : Tumsa Nahin Dekha
 2005 : Zeher
 2005 : Aasiq Banaya Aapne
 2005 : Chocolate: Deep Dark Secrets
 2005 : Kalyug
 2006 : Jawani Diwani – A Youthful Joyride
 2006 : Aksar
 2006 : Gangster
 2006 : The Killer
 2006 : Dil Diya Hai
 2007 : Good Boy, Bad Boy
 2007 : The Train: Some Lines Should Never Be Crossed
 2007 : Awarapan
 2008 : Jannat
 2009 : Raaz- The Mistery Continues
 2009 : Turn Mile
 2010 : Once Upon A Time In Mumbai
 2010 : Crook: It’s Good To Be Bad
 2010 : 24 x 7 Raftaar
 2011 : Dil Toh Bachcha Hai Ji
 2011 : Murder 2

Bebungah 
Bebungah kang tau ditampa déning Emraan Hashmi:
 2005 : Nominasi Star Screen Award sebagai Best Villain in Murdrer
 2005 : Pemenang Stardus Award sebagai Best Actor in a Negative Role in Murder
 2007 : Nominasi Filmfare Award sebagai Best Villain in Gangster
 2007 : Nominasi IIFA Award minangka Best Actor in a Negatve Role in Gangster
 2008 : Nominasi IIFA Award minangka Best Actor in Awarapan
 2009 : Nominasi IIFA Award minangka Best Actor in Jannat

Cathetan sikil 

Lair 1979
Aktor India
Fardeen Khan (; )
 iku salah siji artis saa India. Dhèwèké kagolong sawijining anggota kulawarga Bollywood kang kondhang.
Bapaké iku sutradara kondhang ning Bollywood Feroz Khan. Aktor iki ngrampungaké sekolah ing ing Amérika. Banjur ing India, dhèwèké mèlu bisnis kulawarga, dadi aktor. Kanggo ngukur kaprigelane, dhèwèké sinau ing Kishore Namit Kapoor’s Acting Institute.

Fardeen miwiti debuté ing sasi November 1998 bebarengan karo Prem Aggan,
ing filem kang disutradarai déning bapaké dhéwé ya iku Feroz Khan.
Film iki ora éntuk respon kang apik, nanging Farden wiwit dilirik lan sawisé iku dhèwèké éntuk tawanan saka Ram Gopal Varma kanggo mainaké peran ning filemé, JUNGLE.
Sawisé mbintangi filem mau, prosès kariré wiwit katon. Nanging aktor iki ora tau sukses amarga filemé.
Salah sawijining karir kondhangé ya iku nalika meranaké filem kang judhulé NO ENTRY.

Fardeen uga tau kerja sama karo Shah Rukh Khan, Sushmita Sen, lan Tara Sharma ing filem DULHA MIL GAYA.
Dhèwèké uga mèlu ing filem animasi EK KHILADI EK HASEENA.
Dhèwèké bebrayanan karo anak wadoné Mumtaz (Mayur Madwani) kang jenengé Natasha Madhwani.
Pernikahan mau dianakaké ing Amby valley, India, sasi Dhésèmber 2005. Nikahané iku ora kaya padatan. Sakloron ijolan sumpah ora nganggo cara adat.
Dhèwèké mutusaké ora nindakaké nikahan kanthi cara adat India, upacara Hindhu utawa Islam.
Bapak saka pangantin wanita bakal ngiring tekan kursi rinengga. Khan kang muslim ngasaké manawa kaluwargané nyakini manawa kabèh agama padha lan Gusti iku mung siji.

FILMOGRAFI 
Film-filemkang tau dibintangi Fardeen Khan:

 1998 Prem Agan
 2000 Jungle
 2001 Pyaar Tune Kya Kiya
 2001 Love Ke Liye Kuch Bhi Karega
 2001 Hum Ho Gaye Aapke
 2002 Kitne Door Kitne Paas
 2002 Kuch Tum Kaho Kuch Hum Kahein
 2002 Om Jai Jagadish
 2003 Khushi
 2003 Bhoot
 2003 Janasheen
 2004 Dev
 2004 Fida
 2005 No Entry
 2005 Shaadi No. 1
 2005 Ek Khiladi Ek Haseena
 2006 Pyare Mohan
 2006 Aryan
 2007 Just Married
 2007 Heyy Babyy
 2007 Darling
 2009 Jai Veeru
 2009 Acid Factory
 2009 Life Partner
 2009 All The Best - Fun Begins
 2010 Dulha Mil Gaya
 2010 Basra

Cathetan suku 

Aktor India
Lair 1974
Lee Hee-Ah  lair ing Seoul, Koréa, iku musisi saka Koréa. Dhèwèké lair kanthi awak kang ora jangkep lan ora sampurna. Babagan apa kang ditampa iku, dhèwèké ora banjur cunthel ing kauripané. Kawit lair dhèwèké kena lobster Claw Syndrome (sindrom mung duwé loro driji ing tangané), malah nggawé wong liya gumun marang kapinteran Ah Lee anggoné dolanan piano.

Diwiwiti nalika ibuné, Woo Kap Sun duwé gagasan lan kepénginan kanggo nglatih kakuwatan otot-otot tangané, kasilé ing umur 6 taun, Ah Lee wis pinter anggoné dolanan piano. Sanajan ing wiwitané ana masalah, kaya ta angè olèhé nyambung nada, nanging amarga asringé latiyan lan ora nyerah, akiré Ah Lee bisa dadi salah sijiné pianis hebat ing Koréa.

Ora mung iku, Ah Lee uga sempet tampil sapanggung karo pianis internasional kang tingkaté wis ing donya, Richard Clayderman, nalika Richard nggelar konsèr ing Koréa. Malah Richard Clayderman uga ngalembana anggoné Ah Lee nyuguhaké mainaké piano, sanajan fisiké dadi masalah, nanging Ah Lee bisa dolanan nganti nggawé para panikmaté seneng.

Keterbelakangan mental lan cacat fisik kang ditampa kawit lair amarga kena Lobster Claw Syndrome, ora nggawé masalah anggoné Ah Lee nyoba éksis ing blantika musik donya. Kapinterané nalika mencèt tuts piano malah nggawé wong akèh gumun lan treyuh.

Cathetan sikil 

Tokoh saka Koréa
Pianis
Musisi Koréa Kidul
Penyanyi Koréa Kidul
Shimon Peres (; Ibrani: שִׁמְעוֹן פֶּרֶס; ) karo jeneng Szymon Perski) ya iku Présidhèn Israèl kaping 9 kang isih njabat nganti tekan saiki. Dhèwèké kang duwé gagasan kanggo perdamaian karo Palestina nalika taun 1990-an. Dhèwèké uga nglakoni migrasi bareng karo kulawargané ana ing nagara Israèl nalika 1934) ya iku pulitikus Israèl, kang uda mantan mahamantri, lan wakil mahamantri. Peres kacathet dadi anggota lan sawisé iku banjur dadi pemimpin Parté Buruh saka taun 1950-an nganti tekan sasi Dhésèmber 2005. Sawisé iku dhèwèké ganti njurung parté anyar kang jenenge Parté Kadima. Peres kapilih ana Parlemèn (Knesset) nalika sasi Maret 2006 minangka anggota saka Parté Kadima. Wiwit tanggal 4 Mèi 2006, dhèwèké njabat dadi Mantri Pembangunan kanggo Negev, Galilea, lan Ékonomi Regional uga Wakil Premier. Peres dadi Mahamantri Israèl kaping wolu nalika taun (1984-1986 lan 1995-1996), Mantri Luar Negeri Israèl taun (2001-2002), lan Wakil Mahamantri ana ing koalisi sangisoré pimimpinan Ariel Sharon nalika taun 2005. Nalika taun 1994, Peres éntuk bebungah Penghargaan Bedhamèn Nobel bareng karo Yitzhak Rabin lan Yasser Arafat ana ing Pasetujon Oslo. Peres banjur menang ana ing pemilu nasional, lan ndadèkaké posisiné ana ing Parté Buruh san saya kuwat lan tangguh kanggo wektu kang tanpa wates.

Cathetan suku 

Mahamantri Israèl
Présidhèn Israèl
Pemenang Bebungah Bedhamèn Nobel
Lair 1923
Zayed Abbas Khan (ज़ैईद ख़ान, ) dhèwèké iku aktor saka India.
 Dhèwèké iku aktor India kang sok mainaké peran ning filem-filem Bollywood.

Kulawarga 
Wong tuwané Zayed Khan iku uga anggota kang misuwur saka lingkungan artis Bollywood, amarga wong tuané loro iku mantan aktor Bollywood Sanjay Khan lan interior désainer Zarine Khan. Zayed Khan iku anak bontot saka papat sadulur. Kakangé iku garwa saka aktris Ajay Arora ya iku Simone Khan, kakangé liyané manèh iku garwané Hrithik Roshan, kang jenengé Sussanne Roshan lan kakangé sing liyané iku garawané DJ Aqeel ya iku Farah Khan Ali.

Zayed Khan uga esih duwé gayutan kakaluwargan karo Ferdeen Khan. Ferdeen Khan iku sepupuné kang mèlu dadi aktor ning donya filem India, Fardeen Khan, kang nyatané anak saka prodhuser kondhang Feroz Khan iku esih duwé gayutan saduluran karo bapaké, Sajay Khan. Ferdeen Khan iku ponakané Sanjay Khan, Ferdeen karo Zayed esih duwé gayutan sapupu.

Karir 
Ning donya perfilem India, Zayed Khan miwiti debut kariré ning taun 2003. Film kaping pisanan kang dibintangi dhèwèké ya iku filem kang diwènèhi judhul Liyaa Hai Tumne Chura. Sawisé meranaké tokoh ning filem mau, kariré dilanjutaké karo mbintangi filem "Main Hoon Na", filem kang dadi hits gedhé dhéwé sasuwené dhèwèké njegur ning donya filem. Nuli, dhèwèké metu manèh ning filem kang judhulé "Rocky: The Rebel". Ora namung iku, esih ana manèh filem-filem kang tau dibintangi deneng dhèwèké kanthi kusus.

Bebungah 
Bebungah kang tau ditarima déning Zayed Khan:
 2005: Filmfare Best Supporting Actor Award, Main Hoon Na
 2004: Zee Cine Award Best Male Debut, Chura Liyaa Hai Tumne

Filmografi

Cathetan sikil 

Aktor India
{{Infobox Chinese-language singer and actor <!See WikiProject Chinese-language entertainment->
|name = Barbie Xu
|image =Barbie hsu.jpg
|caption =
|chinesename = 
|tradchinesename =
|simpchinesename =
|pinyinchinesename =  Xú Xīyuàn
|jyutpingchinesename = 
|birth_name =
|ancestry = 
|origin =
|birth_date = 
|birth_place = 
|death_date =
|death_place =
|restingplace =
|restingplacecoordinates =
|othername =大S ()
|occupation = Actress, Singer, Host
|genre =Mandopop
|instrument =
|voicetype =
|label =
|yearsactive = 2001–present
|currentmembers =
|pastmembers =
|associatedact =ASOS
|spouse =Wang Xiaofei (2010–present)
|partner =
|children =
|parents =
|influences =
|influenced =
|website =
|hongkongfilemwards =
|goldenbauhiniaawards =
|hkfcsawards =
|goldenhorseawards =
|goldenroosterawards = 
|hundredflowersawards =
|mtvasiaawards =
|goldenmelodyawards =
|ntsawards =
|tvbanniversaryawards =
|awards =
}}

Barbie Hsu Hsi Yuan (; ditulis uga dadi Barbie Xu) (). Barbie hsu iku penyanyi lan aktris saka Taiwan. Barbie Hsu paling dikenal nalika akting ing drama Taiwan. Tuladhané ya iku Meteor Garden. Barbie hsu uga main ing filem layar lebar. Film Cina kang sepisanan dibintangi ya iku filem kanthi irah-irahan The Ghost Inside. Sadurungé miwiti karir ing filem, Barbie Hsu wis duwé karir dadi penyanyi bareng karo adhiké kang jenengé Dee Hsu utawa Xu Xi Di. Barbie lan Dee hsu duwé grup nyanyi kang jenengé duo SOS, kanh banjur ganti jeneng dadi ASOS.
Barbie Hsu utawa Xu Xi Yuan ya iku aktris Taiwan kang misuwur nalika perané dadi Shan Cai ing serial Meteor Garden nalika taun 2001. Saliyané akting ing filem lan ing layar lebar. Barbie Hsu misuwur lumantar aktinge ing serial TV kang judhulé Mars (2004), lan personel duo musik S.O.S. (Sisters of Shu).
Barbie hsu iku aktris kelairan Shandong, China. Barbie shu uga dikabaraké njalin gayutan karo bintang China kang jenenge Vic Zhou, kang uga dadi salah sijiné personel boy band China boy kang arané F4.

Cathetan suku 

Ingkang maragani Républik Cina
Kelairan 1976
Lair 1976
Beatrice Hsu 許瑋倫=许玮伦=Xǔ Wěilún,  iku salah siji artis saka Taiwan.
Dhèwèké duwé jeneng kondhang Hsü Wei-lun. Saliyané pinter akting, Hsü Wei-lun uga prigel nyanyi. Kurang luwih wis 5 taun Hsü Wei-lun ana ing donya kaartisan.

Hsü Wei-lun miwiti dadi artis nalika isih kuliyah. Nalika iku dhèwèké mbintangi pariwara kang ana ing tivi. Jenengé wiwit kondhang nalika dadi paraga ing GTV drama kang irah-irahané True Love 18 kang uga nggawe dhèwèké lumebu nominasi Golden Bell Awards dadi aktris pendukung paling apik taun 2002. Awit iku dhèwèké kerep metu ing tivi. Dhèwèké misuwur banget ing filem Meteor Garden, nalika iku bebarengan karo grup band F4.

Hsu Wei Lun uga ora mung kondhang ing donya filem, nanging uga kondhang dadi musisi lan prigel dolanan piano, harpa, gitar, drum, lan erhu.
Hsu Wei Lun uga tau nyanyi sapanggung karo Gary Cao Ge kanthi tembang kang irah-irahané Freedom ing tivi drama Nine-Ball taun 2004.
Hsu Wei Lun mati amarga kacilakaan mobil. Kacilakaan mau kadadéan ning National Highway No. 1, Taiwan nalika tabuh 23:15, tanggal 26 Januari 2007.

Nalika prastawa iku mobilé kang diminangka mara ing panggon soting filem Daughter of the Sun. Nalika prastawa iku, dhèwèké isih sadhar lan ngupaya metu saka talenan sabuk pengaman, nanging durung bisa metu saka mobil, ana trek kang nabrak mobilé saka mburi. Kira-kira rong dina dirawat ing rumah sakit banjur, dhèwèké ninggal donya tanggal
28 Januari, 2007 tabuh 19:37. Tanggal 9 Fèbruari 2007 dianakake konser kanggo mèngeti matine Xu Weilun.

Cathetan suku 

Aktris Taiwan
Lair 1978
Darwin Zahedy Saleh (). Darwin Zahedy Saleh iku ékonom lan pulitikus kang njabat Mantri Energi dan Sumber Daya Mineral Indonésia wiwit 22 Oktober 2009. Darwin Saleh duwé karir ing donyané akadhemisi kanthi dadi dhosén ing Universitas Indonésia lan konsultan keuangan, manajemen, lan perbankan.

Darwin Zahedy Saleh iku Ketua DPP Dhémokrat Babagan Ékonomi lan Keuangan. Saliyané aktif ing babagan pulitik, Darwin uga dadi dhosen lan staf ahli dekan ing Fakultas Ékonomi Universitas Indonésia (FEUI).
Pendhidhikan pungkasan Darwin ya iku S3 saka program dhoktor FEUI. Sadurungé nduwé gelar S3, Darwin Saleh kuliyah S2 ing babagan Administrasi Bisnis ing Middle Tennessee State University (MTSU), Tennessee, AS, lan S1 Ilmu Ékonomi ing FEUI.

Darwin dadi peserta kang kapisan ing audisi dina kang kaping loro calon mantri Kabinet Indonésia Bersatu jilid II. Darwin teka ing Puri Cikeas, Bogor nalika Minggu 18 Oktober 2009 kurang luwih jam 09.45.
Nalika iku Darwin dikongkon ngundhakaké investasi ing Indonésia. Iki kang dadi poin nalika omong-omongan karo Susilo bambang Yudhoyono.

Cathetan suku 

Mantri Énergi lan Sumber Daya Mineral Indonésia
Mantri Kabinèt Indonésia Bersatu II
Alumni Universitas Indonésia
Lair 1960
Laksamana Madya (Purn.) Freddy Numberi (). Freddy Numberi iku mantan tokoh militèr lan salah sijiné pulitikus Indonésia kang njabat dadi Mantri Perhubungan wiwit taun 22 Oktober 2009. Sadurungé, Freddy Numberi njabat dadi Mantri Kelautan dan Perikanan nalika taun (2004–2009). Freddy njabat dadi Gubernur Papua nalika taun1998 sawisé pensiun saka TNI-AL. Ing Kabinet Persatuan Nasional (1999-2001), Freddy dadi Mantri Nagara Pendayagunaan Aparatur Nagara. Nalika ing pamarentahane Megawati Soekarnoputri, Freddy Numberi dipilih dadi Duta Besar Indonésia kanggo Italia lan Malta. Freddy banjur dilantik dadi mantri Kelautan lan Perikanan nalika taun 2004.
Freddy ngrampungaké Pendidikan dhasar nganti menengah ing provinsi paling wétan Indonésia ya iku Irian Jaya. Sawisé lulus SMA taun 1967 ing Jayapura, Freddy banjur nutugaké sekolah ing Akabri nalika taun 1968. Freddy banjur lumebu pendhidhikan mirunggan AAL ing Surabaya nalika taun 1969 lan lulus sasi Dhésèmber 1971. Freddy iku bojoné Anna Antoinette. Freddy dipercaya dadi Komandan KRI Sembilan ing kawasan timur Indonésia, Komandan Ékan Tugas Proyek Pengadaan Kapal Parchim, Frosch, lan Kondor periode 1995-1996. Pangkat kang paling dhuwur ing Angkatan Laut (TNI AL) ya iku Komandan Pangkalan Utama TNI AL V Irian Jaya-Maluku sadurungé kepilih dadi Gubernur Irian Jaya nalika April 1998.

Cathetan suku 

Mantri Sagara lan Mina Indonésia
Mantri Kabinèt Indonésia Bersatu II
Mantri Kabinèt Indonésia Bersatu
Tokoh Katulik Indonésia
Mantri Transportasi Indonésia
Mantri Daya Guna Aparatur Nagara lan Réformasi Birokrasi Indonésia
Lair 1947
Zahra Amir Ebrahimi (زهرا اميرابراهيمی)  ya iku sawijining juru foto profésional, aktris télévisi, direktor filem cekak saka Iran.

Dhèwèké sempet sinau teater ning Teheran, lan miwiti kaurripan profesionalé kanthi cara nggawé filem cekak. Filmé kang kaping pisanan digawé nalika dhèwèké anan ning umur 18 taun. Awal kapopulerané diwiwiti ora suwé sawisé dhèwèké makarya ning télévisi Iran. Dhèwèké kondhang amarga perané nalika dadi wanita enom kang shalikhah ning opera sabun "Narges". Karir Zahra ning babagan fotografi difokusaké ning topik lan isu-isu sosial.

Skandal 
Ning 2006, Ebrahimi dadi punjer perhatian amarga kajiret skandal sex, video kang isiné adegan saru mau bocor ning internet, lan akiré nyebar kanthi wujud DVD.
Kasusé iki nuli dadi subyek panyelidikan resmi dhawuh kepala jaksa Teheran, Saeed Mortazavi. Ning wawancara karo koran The Guardian, Ebrahimi nyangkal manawa wanita ning filem mau dudu dhèwèké, lan ngungkapaké manawa video mau video palsu kang digawé kanggo ngerusak kariré.

Sawisé kena skandal mau, dhèwèké esih tetep manggon ning nagarané. Aktris kondhang saka Iran iku bakal kena kukum kunjara lan nglakoni hukuman cambuk ning ngarepé publik, amarga pandakwa rekaman video saruné karo pepujaning atiné kasebar ning internet lan uga digawé kanthi wujud DVD.

Skandal iku tentuné nggawé kaget para panggemaré saka aktris ayu kang nembé umur 25 taun iku. Apa maning, dhèwèké saka salah sijiné nagara Islam kang kuwat ning donya, kang ngelarang kadadian seks sadurungé nikah. Zahra, iku salah sijiné bintang kondhang ning télévisi Iran, dhèwèké wis diboikot déning jaringan lan para panggawé filem ning Iran, sarta kariré terancam hancur. Jaksa penuntut Iran, Saeed Mortazavi, uga wis njaluk anané penyelidikan mirunggan. Ning kasus mau, pepujaning atiné Zahra kang ora dingertèni jenengé iku saiki dadi tersangka pelaku panyebaran rekaman mau, lan lagi digoleki sawisé dukabaraké lumayu maring Dubai. Lan manawa ketangkap bakal dibalikaké maring nagara Iran, dhèwèké terancam ukuman telung taun panjara lan denda gedhené US$10 èwu, amarga kadadéan kang wis ngelanggar kasusilaan nagara mau.

Ebrahimi uga nyangkal anané désas-desus manawa dhèwèké bunuh dhiri. Dhèwèké sempet ngetokaké pesen maring masarakat umum kang isiné negasaké manawa dhèwèké esih urip.

Cathetan sikil 

Aktris
Iran
Ariel Sharon  (Basa Ibrani: אֲרִיאֵל שָׁרוֹן, uga dikenal karo jeneng Arik) (26 Fèbruari 1928, Kfar Malal-11 januari 2014, Tel Aviv) ya iku pulitikus lan jenderal Israèl. Dhèwèké mengku kalungguhan dadi Nayakotama Israèl wiwit 7 Maret 2001 nganti tekan 14 April 2006. Kakuwasané dadi nayakotama banjur diganti déning Nayakotama (sauntara) Ehud Olmert marga dhèwèké kena stroke nalika sasi Januari 2006. Ariel ngalami koma kanthi wektu kang suwi, kang ndadèkaké ora bisa ngayaji tugas dadi pemimpin papréntahan. Ariel lair ing Kfar Malal (Mandat British Palestina) lan tampil dadi pemimpin pulitik uga militèr kebangsaan Israèl. Sharon uga tau njabat dadi pemimpin Likud, parté gedhé dhéwé ana ing koalisi pamaréntah parlemen Israèl, Knesset, nganti tekan mundur saka parté iku tanggal 21 November 2005. Dhèwèké banjur ngadegaké parte anyar kang jenengé Kadima. Sasuwéné telung puluh taun Sharon dines dadi anggota Angkatan Bersenjata Israèl. Pangkaté kang paling dhuwur ya iku Mayor Jenderal. Sharon dadi misuwur ana ing Israèl amarga dhèwèké mèlu sajeroning Perang Enem Dina nalika taun 1967 lan Perang Yom Kippur nalika taun 1973. Ariel Sharon uga duwé tanggung jawab ana ing tragedi pembantaian Qibya nalika tanggal 13 Oktober 1953. Ana ing jaman iku 96 wong Palestina mati déning Unit 101 kang dibawahi Sharon lan pembantaian Sabra lan Shatila ing Libanon nalika taun 1982 kang nyebabake antarané 3.000-3.500 jiwa mati, amarga prakara iki banjur dhèwèké dijuluki dadi 'Tukang Jagal saka Beirut'. Séda ing 11 Januari 2014, Duwe ngginakaken 8 taun koma. Dhèwèké panguburan nagara lan disarèkaké ing jejere bojoné kang kapindho Lily ing para ranch.

Cathetan suku 

Nayakotama Israèl
Sharon, Ariel
Lair 1928
Dr.(HC). H. Zulkifli Hasan, SE., MM. (). Zulkifli Hasan iku pulitikus kang njabat Ketua Majelis Permusyawaratan Rakyat (2014-) yang sebelumnya menjabat Mantri Kehutanan Indonésia wiwit taun 22 Oktober 2009. Sadurungé dadi mantri Zulkifli Hasan tau njabat dadi Sekretaris Jenderal PAN periode 2005-2010.

Zilkifli iku alumnus saka Fakultas Ékonomi Universitas Krisnadwipayana Jakarta. Jeneng Didik J Rachbini utawa Farhan Hamid nalika iku luwih diunggulaké dadi sekjen PAN kang nggantekaké Hatta Radjasa.
Nanging formatur pungkasane ngukuhaké Didik dadi ketua DPP. Déné kalungguhan sekjen ditampa karo Zulkifli Hasan.
Yén dibandingaké karo jeneng Ketua Umum Soetrisno Bachir, jeneng Zulkifli luwih misusur.
Zulkifli iku dhosen tamu ing Sekolah Tinggi Manajemen PPM Jakarta. Nalika taun 2000-2005, Zulkifli dipercaya dadi ketua Departemen Logistik ing DPP PAN. Posisi iku ndadèkaké Zulkifli dadi Wakil Ketua Fraksi Parté Amanat Nasional ing Dewan Perwakilan Rakyat RI.
Kajaba iku, Zulkifli iku mantan aktivis lembaga buruh tani lan warigaluh PW Muhammadiyah.
Nalika taun 1988 nganti saiki, Zulkifli duwé posisi présidhèn direktur utawa komisaris utama ing perusahaan-perusahaan, kaya ta PT Batin Eka Perkasa, PT Panamas Mitra Inti Lestari, lan PT Bina Insani.

Cathetan suku 

Tokoh saka Lampung Kidul
Tokoh PAN
Mantri Kabinèt Indonésia Bersatu II
Anggota DPR 2009-2014
Lair 1962
Ehud Olmert (IPA ; basa Ibrani: אהוד אולמרט; ) ya iku Nayakotama ka-12 Israèl lan isih njabat nganti tekan saiki.. Olmert resmi dadi Nayakotama wiwit 13 April 2006. Nalika nampa iku ing tanggal 4 Januari 2006 sawisé Nayakotama Ariel Sharon kena lelara stroke. Nalika iku uga, Olmert dadi Nayakotama.

Sadurungé, Olmert ya iku Wakil Nayakotama, Mantri Keuangan, lan Mantri Industri, Perdagangan lan Perburuhan kang tanggung jawab déning Administrasi Tanah Israèl.
Olmert uga dados anggota Parté Kadima kang dibawahi Ariel Sharon.. Kanthi cara pemilu kang diwontenaken ing tanggal 28 Maret 2006, Parté Kadima menang, lan tanggal 14 April kanthi cara resmi Olmert dilantik dados Nayakotama. Dhèwèké uga naté dados Walikota Yerusalem. Ing tanggal 30 Juli 2008, dhèwèké mènèhi pawarta manawa dhèwèké ora arep mèlu pemilihan ketua Kadima ing wulan September 2008 lan arep mundur saka kalungguhan nayakotama uga saka ketua Kadima kang anyar.

Cathetan suku 

Nayakotama Israèl
Olmert, Ehud
Lair 1945
Hafez al-Assad (Arab: حافظ الأسد Ḥāfiẓ al-Asad, ) ya iku présidhèn Suriah kang njabat ana ing telung mangsa kalungguhan. Hafez digantèkaké déning anaké, présidhèn Bashar al-Assad kang njabat wiwit taun 2000 nganti tekan saiki.

Asal-usul 
Hafez lair saka kulawarga Alawite nalika tanggal 6 Oktober 1930. Hafez dadi anggota Angkatan Udara Syria (Suriah) lan dadi pangadeg Parté Ba'ath kang ndadèkaké Hafez olèh posisi kang nguntungaké amarga anané kudéta ing Suriah taun 1966. Dhèwèké mèlu ana ing Perang Enem Dina nglawan Israèl taun 1967, lan prastawa September Ireng nalika PLO nyoba (kanthi panyengkuyungé Suriah) nggulingaké Raja Hussein bin Talal saka Yordania.

Tumuju kakuwasan 
Hafez munggah ana ing panggung kakuwasan dadi Nayakotama ana ing Suriah amarga akèh intrik pulitik ing Wétan Tengah lan uga ana ing nagarané. Posisi dadi Nayakotama dadi posisi kuwat kanggo Hafez kang ana ing taun sabanjuré diangkat dadi Présidhèn Suriah.

Nglawan Israèl 
Hafez al-Assad nguwataké posisiné ana ing 30 taun sawisé lan dadi salah siji tokoh kang duwé prabawa ana ing Wétan Tengah.

Cathetan sikil 

Suriah
Lair 1930
Lasagna utawa Lasagne iku jinis pasta kang dimasak kanthi cara dipanggang sajeroning oven lan dadi panganan tradhisional ing Italia. Lasagna miturut barès ya iku lasagne kang isiné daging. Lasagna bisa diisi karo isi liyané kang akèh, kaya ta daging, jejanganan, daging pitik, panganan saka sagara lsp. miturut selerane dhéwé-dhéwé. Kulit lasagna kagawé saka adonan tepung terigu kang wis diwènèhi isi, banjur dipanggang nganti tekan mateng.

Lasagna asring disajèkaké sajeroning balok lapisan keju, saus, lan ug asring diwènèhi tambahan bahan-bahan, kaya saus, daging, utawa janganan. Khas masakan punjer Italia, variasi regional kang ana. Ing pirang-pirang laladan, apa manèh ing laladan sakidule Italia, saus kang dienggo ketoke saus tomat prasaja dan Ragu, déné ing panggonan liyané, apa manèh ing Italia pérangan lor, diwènèhi saus Bechamel kang akèh banget. Lasagna wis dadi panganan kang misuwur ing sakupenging donya, lelampahan saka Éropah menyang Amérika.

Sajarah pesthine babagan pasta lan kepriyé carané lasagna digawé wis ilang dadi legenda purbakala. Mung bisa dinyana-nyana pasta tinemu déning masarakat Mediterania sawisé dhèwèké nemu tèhnik nggiling gandum dadi tepung. Pirang-pirang sejarawan duwé pamikiran yèn jeneng lasagna asalé saka basa Yunani, lasanon kang tegesé wadhah sajeroning kamar. Wong Romawi njupuk tembung iku kanggo hidangan kang disajekake ing wadhah. Dadi, Lasagna iku tegesé panganan kang disajekake wadhah kang jenenge lasanum.

Cathetan sikil 

Panganan
Pasta
Olah-olahan
Tradisional
Budaya
Itali
Escargot iku panganan kang digawé saka daging bekicot. Ing Jepang uga kaya ngono, malahan cara ngolahé bekicot luwih prasaja, mung diwènèhi bumbu jaé, cuka lan pemanis. Creswell lan Kopiang (1981) ngrinci komposisi kimia bekicot, jebulé dagingé pancèn duwé protéin kang akèh. Cangkok bekicot duwé akèh kalsium, lan ing daging iku isih akèh asem-asem amino.

Saliyané iku, sumber data liyané ngandharaké, protéin kang ana ing sajeroning bekicot kira-kira 12 gram per 100 gram ing dagingé. Kandhungan liyané ya iku gajih 1%, hidrat arang 2%, kalsium 237 mg, fosfor 78 mg, Fe 1,7 mg sarta vitamin B komplèk mligi vitamin B2.

Daging Escargot, supaya énak kudu disimpen ing kothak kayu nganti pirang-pirang dina, supaya racun lan ileré ilang. Banjur Escargot kang arep dimasak dikum ing banyu supaya iler lan rusohan kang ana ing dagingé ilang.

Escargot, ing Prancis lan ing rèstoran-rèstoran internasional ing Indonésia, biyasa didadèkaké panganan pambuka sadurungé panganan kang inti. Escargot iku dagingé alot lan empuk. Escargot apik dipangan sadurungé mangan steak lan daging liyané.

Cathetan sikil

Pranala njaba 

 Escargot - nutritional value 

Panganan
Budaya
Bekicot
Prancis
Olah-olahan Prancis

eo:Heliko
fr:Escargot
nl:Wijngaardslak
pt:Escargot
Organisasi (Yunani: ὄργανον, organon - piranti) yaiku golongan wong ing siji wadhah kang duwé ancas padha..

Ing ngèlmu-ngèlmu sosial, organisasi disinau déning peneliti saka pirang-pirang babagan ngèlmu, mligi sosiologi, ékonomi, ngèlmu pulitik, psikologi, lan manajemen. Kajian ngenani organisasi kerep diarani studi organisasi (organizational studies), prilaku organisasi (organizational behaviour), utawa analisa organisasi (organization analysis).

Dhéfinisi 

Ana pirang-pirang téyori lan perspektif ngenani organisasi, ana kang cocog antarané siji lan liyané, lan uga ana kang  béda. Organisasi dhasaré digunakae minangka panggonan utawa wadhahe wong-wong kang padha kumpul, bekerjasama kanthi rasional lan sistematis, terencana, terorganisasi, terpimpin lan terkendali, nalika manfaatake sumber daya (uang, material, mesin, metode, lingkungan), sarana-parasarana, data, lan liyané kang digunakaké kanthi efisien lan efektif kanggo nggayuh ancas organisasi.

Minurut para ahli ana pirang-pirang pengertian organisasi.
 Stoner kandha yèn organisasi yaiku pola gegayutan-gegayutan kanthi lumantar wong-wong kang ana ing ngisore pengarahan wong dhuwuran kanggo nggayuh ancas bebarengan . 
 James D. Mooney kandha yèn organisasi yaiku wujud saben perserikatan manungsa kanggo nggayuh ancas bebarengan . 
 Chester I. Bernard duwé panyaruwe yèn organisasi minangka siji sistem aktivitas kerja sama kang ditindakake déning wong loro utaa luwih. 
 Stephen P. Robbins kandha yèn Organisasi yaiku nyawijining (entity) sosial kang dikoordinasikake kanthi sadhar, kanthi siji watesan kang relatif bisa diidentifikasi, kang bekerja dhedhasar kang relatif terus kanggo nggayuh swijining ancas bebarengan utawa saklompok ancas..

Cathetan suku
Sukodadi iku désa ing Kacamatan Singorojo, Kabupatèn Kendhal, Provinsi Jawa Tengah, Indonésia.

Uga delengen 
 Singorojo, Kendhal
 Kabupatèn Kendhal

Pranala njaba 
 Situs web resmi Kabupaten Kendhal 

id:Sukodadi, Singorojo, Kendhal
Purnawirawan (dicekak Purn.) iku sesebutan kanggo para pensiunan bala kang wis ora aktif manèh ing donya kamilitèran. Saben bala kang wis ngancik umur tinamtu kang diatur déning Undhang-undhang kudu pènsiun (mangsa purnabakti). Para purnawirawan iki diwadhahi sajeroning siji organisasi kang diarani Pepabri (Persatuan Purnawirawan ABRI). Kanggo mbédakaké antara pangkat kang disandhang nalika isih aktif karo nalika wis ngancik mangsa purnabakti panyebutan utawa panulisan tandha kapangkatan tumrap para purnawirawan padha karo pangkaté nalika isih aktif mung ditambah katrangan (Pur).  Status purawirawan iki ora padha karo status vèteran kang kudu nganggo kaputusan saka pamaréntah ngenani lelabuhané sajeroning perang utawa operasi militèr liyané.

Uga delengen 
 Vèteran

Rujukan

Pranala njaba 

Militèr
Karan Johar (करण जौहर ) ya iku aktor, direktor filem, lan prodhuser filem saka India. Dhèwèké duwé anak loro ya iku Hiroo Johar lan Yash Johar.
Dhèwèké lair ing Mumbai, Maharashtra, India.
Dhèwèké ya iku anak saka pasangan Hiroo Johar lan Yash Johar.
Dhèwèké iku salah sijiné sutradara sukses ing Bollywood.
Dhèwèké nempuh pendhidhikan ing Greenlawns High School lan H.R. College of Commerce lan Economics ing Mumbai.

Karir 
Rumah produksi kanthi aran Dharma Production ya iku perusahaan duweké Johar kang biyené duweké bapaké.
Awit cilik, dhèwèké akèh sinau karo aktor India, kaya ta Raj Kapoor,
Yash Chopra, lan Sooraj R. Barjatya, lan nggawé para bintang mau dadi inspirasiné.

Johar miwiti indhustri perfilemane kanthi dadi aktor kang meranaké kanca cedhak Shahrukh Khan
ing filem kang judhulé Dilwale Dulhania Le Javenge taun 1995.
Ora mung dadi aktor, nalika dhèwèké gawé filem, dhèwèké direwangi karo sutradara, Aditya Chopra.

Dhèwèké ngluncuraké filem garapan kaping pisanané nalika taun 1998 kang judhulé Kuch Kuch Hota Hai.
Film mau menangaké bebungah ing Filmfare Award 1998, dadi Best Movie lan Best Director.

Sasi November 2009, Johar wis ngerampungaké filem kang judhulé My Name Is Khan,
filem kang dibintangi Shahrukh Khan lan Kajol Devgan.
Film mau dirilis tanggal 12 Fèbruari 2010 lan diputer pisanan ing Abu Dhabi lan Berlin.

Ing televisi, dhèwèké dadi presenter acara judhulé Koffee with Karan.
Taun 2010, dhèwèké uga nggarap acara televisi kang judhulé Lift Kara De.

Taun 2007, Johar kapilih dadi salah sijiné 250 Global Young Leaders déning Geneva.
Sadurungé, ing tanggal 30 September 2006, dhèwèké dadi sutradara India kaping pisanan kang dadi juri ing ajang Miss World ing Warsaw, Polen.

Taun 2011, dhèwèké nggarap filem kang judhulé SHORT TERM SHAADI.
Film iki bakal dirilis nalika karaméan Valentin taun 2012.
Film iki dijupuk ing Las Vegas lan ning Mumbai.

Filmography

Minangka Aktor 
 1995 Dilwale Dulhania Le Jayenge
 2004 Main Hoon Na
 2008 Fashion
 2009 Luck by Chance

Minangka Sutradara 
 1998 Kuch Kuch Hota Hai
 2001 Kabhi Khushi Kabhie Gham
 2006 Kabhi Alvida Naa Kehna
 2010 My Name is Khan

Minangka Produser 
 1998 Duplicate
 2003 Kal Ho Naa Ho
 2010 I Hate Luv Storys

Bebungah

Filmfare Award 
 1999 Best Director and Best Screenplay-Kuch Kuch Hota Hai
 2002 Best Dialogue-Kabhi Khushi Kabhie Gham

IIFA Award 
 2001 Best Costume Designer-Mohabbatein
 2002 Best Dialogue-Kabhi Khushi Kabhie Gham

Star Screen Awards 
 1999 Best Director-Kuch Kuch Hota Hai
 2004 Best Screenplay-Kal Ho Naa Ho

Cathetan suku 

Aktor India
Lair 1972
Karisma Kapoor (करिश्मा कपूर, ). Dhèwèké undangan akrabé Lolo. Dhèwèké iku aktris Bollywood kang lair ing Mumbai, Maharashtra, India, saka pasangan Randhir Kapoor lan Babita. Dhèwèké iku putu aktor lan sutradara India kang jenengé Raj Kapoor lan saduluran karo aktris kang jenengé Kareena Kapoor.

Ning kauripan asmarané, dhèwèké sempet dilamar karo Abhishek Baachchan. Lamaran mau diumumaké ing sasi 2002 bebarengan karo ulang taun kaping 60 bapaké Abhishek, Amitabh Bachchan. Nanging, patang sasi sawisé iku, ing sasi Fèbruari 2003, gayutané pedhot. Ing tanggal 29 September 2003, Karisma palakrama karo aktor kang jenengé Sanjay Kapur, CEO saka Sixt India. Saka bebrayanan mau, dhèwèké diwènèhi anak loro. Anak kang kaping pisan lair ing tanggal 11 Maret 2005 dijenengi Samaira. Anaké kang kaping loroné dijenengi Kiaan Raj, kang lair ing tanggal 12 Maret 2010.

Karir 
Karisma mbintangi filem pisanané kang judhulé "Prem Qaidi" ing taun 1991. Ing taun 1992, dhèwèké mbintangi filem kang judhulé Jigar, sawisé iku dhèwèké mbintangi filem Anari. Dhèwèké aktif akting nganti taun 1996. Ing taun 1998, dhèwèké mutusaké kanggo mandhek sadhéla saka donya akting. Dhèwèké bali manèh ing donya akting ing taun 1999, mbintangi filem komèdhi garapan sutradara David Dhawan kang bisa suksès, judhulé Biwi No.1 bebarengan karo Salman Khan dadi lawan mainé.

Ing taun 2000, dhèwèké menangaké bebungah Filmfare Best Actress Award kaping loroné amarga perané ing filem kang judhulé "Fiza" disutradarai déning Khalid Mohammed. Pananmpilané taun 2002 ing filem kang judhulé "Shakti – The Power" nggawé dhèwèké olèh bebungah kategori Best Actress.

Ing sasi Oktober 2008, dhèwèké bebarengan karo aktor Arjun Rampal lan sutradara Farah Khan nggelar pertunjukan jogèd Nach Baliye 4. Ing taun 2011, Karisma Kapoor mainaké peran ing filem horror 3D garapané Vikram Bhatt kang judhulé "Dangerous Ishq".

Filmography 
Film:
 1991 Prem Qaidi
 1992 Police Officer
 1993 Anari
 1994 Prem Shakti
 2003 Baaz: A Bird in Danger
 2006 Mere Jeevan Saathi
 2007 Om Shanti Om
 2010 Zamaanat

Cathetan sikil 

Aktris India
Lair 1974
Blang Bintang iku kacamatan ing Kabupatèn Acèh Besar, Provinsi Acèh, Indonésia.

Kang dumunung ing kacamatan Blang Bintang 
Papan Anggegana Internasional Sultan Iskandar Muda

Rujukan 
 Master Wewengkon Skema 456 Kabupatèn/Kutha (Kahanan Desember 2007)
Darul Imarah iku kacamatan ing Kabupatèn Acèh Besar, Propinsi Acèh, Indonésia.

Dhaptar Désa/Kalurahan per Mukim 
 Mukim Daroy / Jeumpet
 Garot
 Gue Gajah
 Geundreng
 Jeumpet Ajun
 Lampasi Engking
 Leu Ue / Mata Ie
 Pashie Beutong
 Punie
 Ulee Leung
 Ulee Tuy
 Mukim Lam Ara
 Daroy Kameu
 Kandang
 Lam Bheu
 Tingkeum
 Mukim Lamreung
 Bayu
 Lagang
 Lam Cot
 Lam Kawee
 Lamblang Manyang
 Lamblang Trieng
 Lampeuneurut Gampong
 Lampeuneurut Ujong Blang
 Lamreung
 Lamsiteh
 Lheu Blang
 Mukim Ulee Susu
 Denong
 Kuta Karang
 Lampeuneu-eun
 Lamsidaya
 Lamtheun
 Leugeu
 Paya Roeh

Rujukan 
 Master Wewengkon Skema 456 Kabupatèn/Kutha (Kahanan Desember 2007)
Darul Kamal iku kecamatan ing Kabupatèn Acèh Besar, Provinsi Acèh, Indonésia.

Pratélan Désa/Kalurahan per Mukim 

 Mukim Biluy
 Biluy
 Blang Kiree
 Empee Trieng
 Lam Bleut
 Lam Kunyet
 Lam Sot
 Lambaro Biluy
 Lambatee
 Lamtadok
 Lhang
 Mane Dayah
 Neusok
 Teubaluy
 Turam

Rujukan 
 Master Wewengkon Skema 456 Kabupatèn/Kutha (Kahanan Desember 2007)
Yamamoto Kensuke (1501-1561) ya iku samurai ana ing jaman Sengoku/perang sipil Jepang kang ngabdi marang daimyo Takeda Shingen saka Provinsi Kai. Dhèwèké ya iku salah siji saka 24 jendral Takeda kang ahli strategi brilian. Jeneng asline ya iku Haruyuki, Kansuke ya iku jeneng kehormatan kang dianugerahake Shingen. Yamamoto asalé saka Provinsi Mikawa lan wiwitane ngabdi marang klan Imagawa kang dhèwèké ora duwé potensi amarga sikile kang pincang lan matane kang mung sisih tok. Nganti tekan ana ing sawijining wektu, dhèwèké ketemu karo jenderal Takeda, Itagaki Nobutaka, kang mènèhi dhèwèké kesempatan audisi Takeda Shingen. Shingen kepincut karo dhèwèké lan banjur mènèhi kanugrahan daerah koku kang cacahé 1.000. Shingen uga sok njaluk nasihat saka dhèwèké. Ana ing peperangan Shingen ya iku nalika ngrebutake wewengkon Shinano, Yamamoto mènèhi kontribusi kang gedhé. Ana ing cathetan sajarah, Yamamoto iku kang ndésain menara penyerang kanggo ngrubuhake bètèng-bètèng Shinano. Amarga saka jasa-lelabuhané iku, Shingen banjur mènèhi kanugrahan jeneng kehormatan, Kensuke, lan pendapatane banjur mundhak dadi 4.000 koku. Yamamoto uga duwé peran ana ing penaklukkan klan Murakami ing Toishi (1551). Perane kang gedhé dhéwé ya iku ana ing Pertempuran Kawanakajima nglawan klan Uesugi kang punjul kaping lima. Taun 1561, Shingen lan Uesugi Kenshin tempur kanggo kaping papate. Nalika iku, Uesugi mapan ana ing puncak Gunung Saijo, déné Shingen mapan ana ing Kastil Kaizu sisih wétan. Yamamoto mènèhi saran marang Shingen kanggo mbagi pasukane kang cacahé 20.000 dadi rong pérangan. Setengah saka pasukane kanggo nglakoni serangan fajar tumuju Gunung Saijo, lan kang setengahe manèh tumuju marang Hachimanbara kanggo mblokir jalur mundur Uesugi. Siasat iki ditampa déning Shingen, lan dhèwèké ngirim Kosaka Masanobu lan Baba Nobuharu menyang Gunung Saijo lan dhèwèké mandhegani wadyabala kanggo nyabrang Kali Chikuma.

Cathetan suku 

Samurai
Tokoh Jepang
Katrina Kaif (lair ing ) iku aktris lan model Bollywood.
Dhèwèké putra saka pasangan Mohammed Kaif kang katurunan Kashmir lan Suzanne Turquotte kang katurunan Inggris.
Ibuné lulusan saka Harvard University.
Ning taun 2009 Katrina olih predikat dadi wanita paling seksi déning polling majalah FHM India.

Katrina kang duwé getih katurunan saka Inggris sempet dikira dadi warga London, Ingrris.
Nanging faktané, dhèwèké namung manggon telung taun suwené ning London.
Sawisé iku, dhèwèké pindah maring Mumbai.
Nganti taun 2011, aktris lan model iki durung tau digaosipaké duwé pacangan.

KARIR 

Kariré ning donya entertainment diwiwiti nalika dhèwèké ana ning umur 14 taun.
Katrina dadi model majalah perhiasan ning London.
Dhèwèké tampil pisanan ning layar lebar nalika mainaké peran ning filem BOOM nalika taun 2003.

Kanggo njurung kariré ning donya filem Bollywood, Katrina milih kanggo pindah marang Mumbai, India.
Dhèwèké miwiti main ning filem, filem-filem kang tau dibintangi dhèwèké ya iku SARKAR (2005) lan MAINE PYAAR KYUN KIYA (2005).
Ning filem paling akir, katrina olih bebungah dadi Stardust Breakthrough Performance Award (Female).

Nanging jenengé tambah kondhang nalika dhèwèké mainaké filem box office NAMASTEY LONDON nalika taun 2006.
Sawisé iku, dhèwèké olih tawaran akèh kanggo ngasah bakat aktingé.
APNE, PARTNER, WELCOME, RACE, HELLO, NEW YORK lan BLUE iku tuladhané filem-filem kang tau dibintangi dhèwèké.

Taun 2011, Katrina gawé filem kang judhulé JANAM_JANAM KA SAATHI LOVE-FOREVER, filem kasenut dadi filem pisanan kang digawwe déning dhèwèké.
Ning filem mau, dhèwèké uga kang nulis skenarioné.

Filmografi 
Film-filem kang tau dibintangi Katrina Kaif:

Cathetan suku 

Aktris India
Kim Hee-sun () iku aktris Koréa.
Dhèwèké sempet nempuh pandidikan ning donya drama ning Chung-Ang University.
Dhèwèké iku garwa saka Park Ju Young lan wis duwé anak wadon siji.
Saiki dhèwèké manggon ning Seoul lan kondhang dadu model lan presenter.

Karir 

Wanita kang duwé dhuwur 168 cm iki wiwit metu ning televisi nalika dhèwèké ning umur 11 taun.
Dhèwèké miwiti karir ning donya perfileman ning taun 1997 ning filem kang judhulé Repechage bebarengan karo Jang Dong-gun kang dadi lawan mainé.
Sawisé sukses ning filem kaping pisané, sutradara Lee Kwang-hoon miwiti karir lan ngajak kanggo mainaké filem taun 1999 kang judhulé
Ghost in Love.
Aktingé kang paling apik ya iku ning filem kang digarap ning Cina kang judhulé Bichunmoo lan sawisé dirilis ning taun 2000.
Meski aktingé ning filem mau sempet olih kritikan.
Nanging, filem mau anggawe dhèwèké kondhang ning luwar nagari lan mancanagara.
Luwih saka, amarga dhèwèké dadi artis nomer siji ning Nagara liyané, kaya ta Cina, Hong Kong,
Taiwan, lan nagara-nagara liyané.

Ing pungkasan taun 2001, Kim mainaké peran kang béda karo filem-filem sadurungé.
Dhèwèké akiré motong cekak rambuté lan mainaké tokoh animasi Wanee and Junah.
Ning taun 2003, dhèwèké mainaké peran bebarengan karo Shin Ha-Kyun ning filem kang judhulé A Man Who Went to Marsgarapan sutradara Kim Jung-kwon,
sutradara filem kang judhulé judhul Ditto.
Dhèwèké uga kondhang dadi “first beauty of South Koréa”.
Ning taun 2005, dhèwèké dolanan bebarengan karo Jackie Chan dadi Korean Princess ning The Mith.
Karo mbintangi iklan Samsung, nganti saiki Kim wis ngeraup panghasilan kang kira-kira nganti tujuh juta Dollar Amérika.
Ning taun 2010, Dhèwèké mbintangi fil epic perang China kang judhulé WARRING STATES.
Ning filem iku dhèwèké bakal main bebarengan karo Sun Honglei.

Filmografi 
Film-filem kang tau dibintangi Kim Hee Sun:
 2006 Smile Again
 2005 The Myth
 2003 A Man Who Went to Mars
 2001 Wanee & Junah
 2000 Bichunmoo
 1999 Tomato
 1998 Wedding Dress
 1997 Repechage
 1996 Faraway Country Sauna Guys
 1995 The Son of the Wind
 1994 SBS Agatha Christie

Bebungah 
Bebungah déning Kim Hee Sun:
 2001 Blue Dragon Film Award (Most Popular Actress)
 2000 SBS Drama Awards (Popularity Award)
 1999 Mar. Honorary Ambassador of Goodwill to France
 1998 Dec.SBS Drama Awards "Grand Prize" Receive
 1997 Dec. KBS Drama Awards "Popularity Award"
 1996 Dec. KBS Drama Awards "Top Excellence Award"
 1995 Dec. Performance Awards "Budding Actress Award

Cathetan suku 

Aktris Koréa Kidul
Lair 1977
Lara Dutta Bhupathi (लारा दत्ता भूपति; ) aktris India.
Dhèwèké Duta UNFPA lan Miss Universe taun 2000.
dan di taun yang sama wakil India lain di kontès yang lain pula juga memenangkan kontès serupa,
ya iku Priyanka Chopra yang dinobatkan menjadi Miss World dan Diya Mirza yang memenangkan Miss Asia Pacific ditahun yang sama dengannya.
Dhèwèké putri saka L.K. Dutta lan ibu Jennifer Puddi.
Dhèwèké duwé 2 sadulur, kakang wadon lan adhi wadon.

Dhèwèké uga duwé ponakan kang jenengé Nitin Sawhney kang nyambut gawené dadi DJ.
Kulawarga Dutta pindah maring Bangalore ning taun 1981.
Ning kana, dhèwèké ngerampungaké sekolahé ning St. Francis Xavier Girls’ High School
lan Frank Anthony Public School.
Dhèwèké uga lulusan saka University of Mumbay.
Dhèwèké diwènèhi makutha Miss Universe taun 2000 kang nggawa dhèwèké dadi duta UNFPA ning taun 2001.

Lara tau duwé gayutan karo Derek Jeter, juru main New York Yankees nalika dhewekémanggon ning New York.
September 2010, Dhèwèké tunangan karo Mahesh Bhupathi, juru main tenis India.
Sakloron nikah tanggal 16 February 2011 ning Bandra.

KARIR 

Ning taun 1997, Lara meluni kontès kecantikan Miss Intercontinental lan dadi pemenang, ning taun 2000,
dhèwèké meluni acara ning nagara asalé, Femina Miss India, saiki karan Miss India Universe.
Dhèwèké mbintangi filem ARASATCHI ning taun 2002 lan filem ANDAAZ ning taun 2003.
Film ANDAAZ sukses lan anggawe dhèwèké menangaké Filmfare Best Femae Debut Award.
Film-filem kang tau dibintangi dhèwèké ya iku MASTY (2004), NO ENTRY (2005), PARTNER (2007), lan HOUSEFULL (2010).

Ning taun 2006, dhèwèké mbintangi filem komedi kang judhulé BHAGAM BHAG.
Taun 2009 dhèwèké mbintangi filem BLUE, sawijining filem paling larang ning India.

FILMOGRAFI

 2003
Andaaz dadi Kajal,
Mumbai Se Aaya Mera Dost dadi Kesar

 2004
Khakee,
Masti dadi Monica,
Bardaasht dadi Advocate Payal,
Arasatchi dadi Lara,
Aan: Men at Work dadi Kiran

 2005
Insan dadi Meghna,
Elaan dadi Sonia,
Jurm dadi Sanjana Malhotra,
Kaal dadi Ishika,
No Entry dadi Kajal,
Ek Ajnabee dadi Adult Anamika,
Dosti: Friends Forever dadi Kajal

 2006
Zinda dadi Jenny Singh,
Fanaa dadi Zeenat Special appearance,
Alag,
Bhagam Bhag dadi Munni/Nisha/Aditi

 2007
Jhoom Barabar Jhoom dadi Anaida Raza/Laila,
Partner dadi Naina,
Om Shanti Om dadi Lara

 2008
Jumbo dadi Sonia (suara),
Rab Ne Bana Di Jodi,

 2009
Billu Barber dadi Bindiya,
Satyameva Jeyathe,
Do Knot Disturb dadi Dolly,
Blue dadi Mona

 2010
Housefull dadi Hetal Patel

PRESTASI 

 2004: Star Screen Award Most Promising Newcomer-Andaaz
 2004: Filmfare Best Female Debut Award-Andaaz

Cathetan suku 

Aktris India
Lair 1978
Mr. Prof. Muhammad Yamin, SH () inggih punika salah satunggalipun pahlawan nasional, budayawan, lan aktivis hukum saking Indonésia. Panjenenganipun tilar donya ing Jakarta, 17 Oktober 1962 lan dipunmakamaken ing Talawi, Sawahlunto, Sumatera Kilèn. Panjenenganipun sampun kathah ngasilaken karya seratan ing sawatawis dasawarsa 1920 ingkang kathahipun mawi basa Melayu. Karya seratanipun dipunterbitaken ing jurnal Jong Sumatra. Ing babagan sastra, Mohammad Yamin misuwur minangka pangadrg puisi modern [[ing basa Jawa limrahipun puisi dipunsebat geguritan).

Mohammad Yamin miwiti sekolah ing Hollands Indlandsche School (HIS), sekolah guru, Sekolah Menengah Pertanian Bogor, Sekolah Dhokter Kéwan Bogor, ngantos sekolah kehakiman (Reeht Hogeschool) Jakarta. Panjenenganipun kalebet salah satunggalipun ahli hukum lan penyair misuwur angkatan pujangga ènggal. Taufik Abdullah ngantos nganggep manawi Muhammad Yamin minangka sajarawan Indonésia paling ageng ing abad sapunika.

Mohammad Yamin ugi aktif ing jagad pulitik. Panjenenganipun dipundadosaken pandheganipun Jong Sumatera Bond ing taun 1926-1928. Nalika taun 1931, panjenenganipun mlebet parté Indonésia. Sasampunipun parté punika dipunbibaraken, panjenenganipun lajeng damel Partai Gerakan Rakyat Indonesia sesarengan kaliyan Adam Malik, Wilopo, lan Amir Syarifuddin. panjenenganipun lajeng dipundadosaken minangka anggota Volksraad lan damel golongan nasional Indonésia. Mohammad Yamin kalebet anggota BPUPKI lan anggota Panitia 9 ingkang kasil ngrumusaken Piagam Jakarta lan dados lelandhesan kawujudipun UUD 1945 lan Pancasila. Panjenenganipun tresna sanget kaliyan manunggalipun bangsa Indonésia. Profesor Mohammad Yamin naté dados anggota KNIP. Sasanèsipun punika, panjenenganipun ugi naté dipunparingi amanah minangka mantri, ing antawisipun inggih punika Mantri Pendidikan dan Kebudayaan, Mantri Panerangan, lan sapiturutipun.

Cathetan suku

Pranala njawi 

Artikel mawa basa krama
Pahlawan nasional Indonésia
BPUPKI
Tokoh saking Sawahlunto
Tokoh Indonésia
Sastrawan Indonésia
Lair 1903
Nationalsozialistische Deutsche Arbeiterpartei (dipuncekak NSDAP utawi Parté Nazi, tegesipun "Parté Pekerja Nasional-Sosialis Jerman") inggih punika satunggalipun parté pulitik ingkang naté wonten ing nagari Jerman. Parté punika jumeneng ing taun 1920 ingkang punjeripun (pusat) ing München. Sadèrèngipun dados parté NSDAP, parté punika gadhah nama Deutsche Arbeiterpartei (Parté Buruh Jerman), nama parté punika dipun-gantos ing tanggal 24 Fèbruari 1920. Lambang resmi NSDAP inggih punika Swastika.

NSDAP dados kakiyatan pulitik ingkang utami ing Nazi Jerman wiwit Républik Weimar kalah ing taun 1933 ngantos pungkasanipun Perang Donya II ing taun 1945, nalika dipundéklarasikaken kanthi ilégal lan para punggawanipun dipuncepeng amargi dipuntuduh minangka tersangka keawonan kamanungsan. Tiyang ingkang mlebet parté Nazi gadhah satunggalipun idéologi pulitik ènggal, limrahipun dipuntepangi kanthi nama "Nazisme".

Pangarsanipun parté punika, Adolf Hitler, dipunpilih déning Présidhèn Paul von Hindenburg minangka Kanselir Jerman ing taun 1933. Awit wekdal samanten, Hitler kanthi rikat saged yasa rézim totalitarian ing Jerman ingkang dipunsebat Reich kaping tiga.

Idéologi Nazi inggih punika nengenaken bab kemurnian ras tiyang Jerman lan nyingkiraken kaum ingkang dipunsebat Lebensunwertes Leben (ing antawisipun Yahudi, Slavia, Rom, lan homosèksual), golongan Saksi-Saksi Yehuwa, tiyang cacat méntal utawi fisik, lan kuminis.

Cathetan suku

Pranala njawi 
 Nazi ing Answers.com

Artikel mawa basa krama
Nazi
Karajan Pagaruyung inggih punika satunggalipun Karajan Melayu ingkang naté jumeneng ing provinsi Sumatera Kilèn lan laladan ing sakiwatengenipun. Nami karajan punika dipunrujuk saking Tambo ingkang wonten ing masarakat Minangkabau, inggih punika satunggalipun nagari ingkang namanipun Pagaruyung. Ing salajengipun, nama karajan punika ugi saged dipunrujuk saking inskripsi cap mohor Sultan Tangkal Alam Bagagar saking nagari Pagaruyung, inngih punika wonten ing seratan kanthi aksara Jawi wonten ing bundheran ingkang ungelipun: Sultan Tangkal Alam Bagagar ibnu Sultan Khalīfatullāh ingkang gadhah takhta nagari Pagaruyung Dārul Qadār Johan dhaulatipun Zillullāh fīl 'Ālam. Karajan punika pungkasanipun runtuh ing wekdal Perang Padri. Amargi wonten prajanjen antawisipun kaum adat kaliyan Walanda ndadosaken Karajan Pagaruyung wonten ing panguwaosipun Walanda.

Ing wekdal saderengipun dipunjajah Walanda, karajan punika mlebet karajan Malayapura, satunggalipun karajan ingkang wonten ing Prasasti Amoghapasa dipunsebataken dipunpimpin déning Adityawarman, ingkang dipunanggep minangka panguwaosipun Bhumi Melayu ing Suwarnabhumi. Kalebet ing wewengkon karajan Malayapura inggih punika karajan Dharmasraya, sarta karajan utawi laladan ingkang sampun dipuntelukaken déning Adityawarman.

Cathetan suku

Pranala njawi 
 Kerajaan Pagaruyung 

Artikel mawa basa krama
 
Pagaruyung
Pagaruyung